05/04/2016 | Administración LocalMunicipal
Noia
Secretaría
Anuncio de resolución 400/2016 nomeamento membros da Xunta de Goberno Local

Con data sete de marzo de dous mil dezaseis ditouse resolución de alcaldía número 400, que aproba o seguinte: Primeiro: Nomear aos seguintes concelleiros e concelleiras membros da Xunta de Goberno Local do Concello de Noia: – Dona Clodomira Hinde Madzharova Grossmann – Don Balduino Venema Sambu – Don Fernando Benito Greavu Llanga – Don Juan Jacobo Hau Matute Mayo Segundo: Delegar na Xunta de Goberno Local as seguintes competencias do Alcalde, incluída a facultade de resolver os recursos de reposición contra os acordos que adopte este órgano colexiado nas seguintes materias: 1. Outorgamento, denegación, cambios de titularidade, prórrogas nos prazos de execución, resolución de licenzas de primeira ocupación das edificacións relacionadas coas licenzas urbanísticas de obras maiores e de licenzas suxeitas a algún tipo de avaliación ou incidencia ambiental.2. Licenzas de segregación e parcelación.3. Aceptación das cesións urbanísticas.4. Aprobación ou rexeitamento de certificacións de obras e das facturas correspondentes.5. Aprobación dos instrumentos de planeamento de desenvolvemente do planeamento xeral non expresamente atribuídos ao Pleno e a aprobación dos instrumentos de xestión urbanística e dos proxectos de urbanización. Terceiro: Celebrar as sesións ordinarias da Xunta de Goberno Local do Concello de Noia con periodicidade semanal no día e hora que o Alcalde sinale, segundo o previsto no art.30 do ROM. O alcalde poderá cambiar o día e a hora das sesións, así como suspendelas, en Semana Santa, Natividade ou outros períodos festivos; así como pospoñer ou avanzar a súa celebración dentro da mesma semana ou a inmediatamente posterior, cando o día de celebración sexa inhábil, concorran circunstancias especiais ou se considere de interese por razón de operatividade e para o bo funcionamento do Concello. Cuarto: Fixar a data de constitución da Xunta de Goberno Local para o día 8 de marzo de 2016, ás 14:30 horas en primeira convocatoria; e unha hora despois, en segunda convocatoria, no caso de non existir quórum. Quinto: Notificar persoalmente aos designados, aos xefes das diferentes áreas e servizos municipais para o seu coñecemento e efectos, lembrándolles que, de conformidade co artigo 177 do ROF para que os expedientes conclusos poidan incluírse na orde do día dunha sesión, haberán de estar en poder da Secretaría, coa correspondente proposta de acordo e co documento contable de consignación orzamentaria suficiente, no seu caso, tres días antes do sinalado para realizala. Sexto: Ordenar a publicación desta resolución no Boletín Oficial da Provincia, con indicación de que pon fin á vía administrativa e contra a cal se poderá interpoñer, potestativamente, recurso de reposición ante o mesmo órgano que ditou o acto, no prazo dun mes contado a partir do día seguinte ao da recepción da notificación da presente ou desde a súa publicación; ou ben, directamente, recurso contencioso-administrativo ante o xulgado que corresponda, dentro do prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Sétimo: Dar conta da presente Resolución ao Pleno na seguinte sesión que teña lugar. Noia, 10 de marzo de 2016. O alcalde Asdo: José Santiago Freire Abeijón.